GiliGold/VAD_KnessetCorpus huggingface dataset:
יעקב מרגי:
אני מודה לכל החברים.
רוחמה אברהם-בלילא:
אנחנו התכנסנו כדי לאשר סגן ליושבת-ראש הכנסת שיכהן כממלא מקומה של היושבת-ראש בעת התקופה שהיא שוהה בחו"ל.
רוחמה אברהם-בלילא:
יושבת-ראש הכנסת, שהיא גם ממלאת מקום נשיא המדינה, אמורה לצאת את הארץ החל מיום 27 בפברואר 2007 ועד 5 במארס 2007.
רוחמה אברהם-בלילא:
עד אז מונחת בפני בקשה לאשר את חבר הכנסת מגלי והבה כממלא מקומה.
יואל חסון:
כממלא מקום קבוע, או רק לנסיעה הזאת?
רוחמה אברהם-בלילא:
לנסיעה הזאת.
רוחמה אברהם-בלילא:
ה צ ב ע ה בעד – פה אחד אני מאחלת לך בהצלחה.
יעקב מרגי:
בוקר טוב, אני מתכבד לפתוח את ישיבת ועדת הכנסת, הנושא הראשון על סדר היום: בקשת הממשלה להקדמת הדיון בהצעת חוק אזורי עדיפות לאומית, התשס"ז-2007.
יעקב מרגי:
אני מזמין את נציג הממשלה לומר לנו למה ההצעה דחופה.
גבי גולן:
ממשלת ישראל פועלת להעדפת אזורים ומגזרים מסוימים על פי החלטות ממשלה שונות שקבעו אזורי עדיפות לאומית ותוכניות רב שנתיות לאזורים, ליישובים או למגזרים שנקבעו על ידה.
גבי גולן:
במסגרת החלטות אלה מקצה הממשלה הטבות שונות לאזורים ולמגזרים, ובכלל זה מענקים לרשויות המקומיות, עדיפות בסיוע בתחומי החינוך, הרווחה, השיכון והטבות נוספות.
גבי גולן:
בפסק הדין בבג"צ 11163/03 ועדת המעקב העליונה ואח' נגד ראש הממשלה, אשר ניתן ביום 27.2.2006, קבע כבוד המשנה לנשיא – בדימוס – מישאל חשין, כי אין הממשלה מוסמכת לכונן אזורי עדיפות לאומית ולהקנות באזורים אלה הטבות שונות, מכוח סמכותה השיורית לפי סעיף 32 לחוק יסוד: הממשלה, אלא נדרשת חקיקה המסמיכה את הממשלה לכונן אזורי עדיפות.
גבי גולן:
נוכח הצורך להמשיך וליתן הטבות לאזורים אשר יוכרו על ידי הממשלה כאזורי עדיפות לאומית, מוצע להקנות לממשלה, במסגרת חקיקה ראשית, סמכות לכונן אזורי עדיפות לאומית ולהקנות הטבות שונות בהם.
גבי גולן:
החוק המוצע יחליף את חוק ערי ואזורי פיתוח, אשר מועד תחילתו נדחה מעת לעת והוא אמור היה להיכנס לתוקפו בינואר 2008.
גבי גולן:
החוק המוצע קובע כי הממשלה רשאית להחליט כי אזור מסוים או יישוב מסוים הם בעלי עדיפות לאומית.
גבי גולן:
הכרזה של אזור כאזור עדיפות לאומית יכול שתהיה נוכח מצבו הכלכלי והחברתי, מיקומו הגיאוגרפי, תכנון הפריסה ברחבי הארץ, המצב הביטחוני באזור, הצורך בצמצום פערים בין האזור או קבוצות האוכלוסייה תושבות האזור לבין אזורים אחרים או קבוצות אוכלוסיה אחרות במדינה, או לאור צרכים אחרים של האוכלוסייה באזור, שעבורה יש לעודד את קידומו ופיתוחו.
אמנון כהן:
למה לא הבאת את זה בשבוע שעבר?
גבי גולן:
ההצעה היתה בחוק ההסדרים, הכנו היום במהירות נוסח בכחול.
אחמד טיבי:
הצעה שתידון בסוף סדר היום.
גדעון סער:
בקשת הממשלה נובעת מתקופת כהונתה.
גדעון סער:
אני רוצה להדגיש ולוודא, שגם חוק זה וגם חוק החשמל, יידונו לאחר החקיקה הפרטית היום במליאה.
אורי אריאל:
לפי דעתי הכנסת עושה טעות, אז זה יעבור תוך שבוע, למה צריך לקבל פטור מחובת הנחה?
אורי אריאל:
זה לא חוק קטן, לא חוק שולי, אלא חוק שמשפיע על הרבה מאוד אנשים, אזרחים, מפעלים וכדומה.
אורי אריאל:
לדעתי זאת תהיה טעות מצד הוועדה, בלי שום קשר לשום עניין פוליטי, הוועדה יכולה להמתין לפחות שבוע.
אורי אריאל:
מכריחים את הממשלה לעשות את הכול ברגע האחרון.
מאיר פרוש:
מה ההבדל בין החוק הזה לבין החוק הקודם?
מאיר פרוש:
האם ההבדל הוא, שכאן ראש הממשלה לבד עם ועדת השרים ושם זה הרכב שלם או שיש עוד כמה דברים?
קריאה:
יש מספר הבדלים, בחוק הקודם היתה ועדת שרים, כאן תהיה הממשלה.
מאיר פרוש:
כתבתם, ראש הממשלה.
קריאה:
הוא הממונה על ביצוע החוק, יוכל להתקין תקנות, להביא את ההצעות לסדר, אבל הממשלה היא המוסמכת, לא ועדת השרים.
דוד אזולאי:
אדוני היושב ראש, זאת לא הפעם הראשונה שאנחנו מתבקשים לתת פטור מחובת הנחה לממשלה.
דוד אזולאי:
אני אומנם אתמוך מכיוון שאני חושב שהנושא חשוב מאוד.
אביגדור יצחקי:
נתנו בשבוע שעבר.
דוד אזולאי:
אמרתי, זאת לא הפעם הראשונה.
דוד אזולאי:
באה הממשלה בדקה התשעים, מלחיצה, אומרת, אין ברירה, זה מייד מסתיים.
דוד אזולאי:
אני חושב שהגיע הזמן לקרוא לממשלה, להפסיק עם הנוהל הלא מכובד הזה, כשיש להם דברים דחופים, שלא יחכו עד הרגע האחרון.
דוד אזולאי:
אנחנו לא חותמת גומי של אף אחד.
דוד אזולאי:
נכון שהפעם אצביע בעד, אבל זה לא מקובל, זה לא המקרה הראשון.
דוד אזולאי:
אני מבקש מיושב ראש הוועדה, בפעם הבאה לא לקבל דברים כאלה.
דוד אזולאי:
דבר נוסף, אני רוצה להצטרף לחברי, חבר הכנסת גדעון סער, שנושא אחר יבוא מייד לאחר החקיקה ולא אחרי הצעות לסדר היום מכיוון שבכל זאת יש דברים אחרים.
יעקב מרגי:
אני חושב שהבקשה של החברים היא לגיטימית, היא חוזרת על עצמה, אנחנו נדרשים לתת כאן פטור, תמיד בדקה האחרונה, לפעמים זה אילוצים - - -
משה שרוני:
יש לי הצעה לסדר.
יעקב מרגי:
לפני כן, חבר הכנסת גדעון סער.
גדעון סער:
אדוני היושב ראש, מאחר וחבר הכנסת אריאל התייחס ברצינות להערות, אני רוצה להבהיר לו על מה מבוססת עמדתי.
גדעון סער:
ראשית, שמעתי היטב את דברי נציג משרד ראש הממשלה, אשר הבהיר, שהצעת חוק כזאת אשר אושרה בקריאה ראשונה, קיימת בצנרת, קיימת בוועדת הכספים.
גדעון סער:
דהיינו, לעניין זה הממשלה לא פעלה אתמול אלא הביאה את זה בחוק ההסדרים ומטעמים משפטיים החליטה להביא נוסח חדש.
גדעון סער:
אבל לפחות ברמה העקרונית יכולה היתה להמשיך כי יש חוק כזה שהונח על שולחן הכנסת, עבר בקריאה ראשונה ופוצל.
גדעון סער:
לגופו של עניין, כל ההטבות שניתנות היום, ליישוב שהן ניתנות, ניתנות על יסוד מצב אשר לטענת נציג משרד ראש הממשלה, מסתיימות היום.
גדעון סער:
עם כל רצוני לפגוע בממשלה שאינה ראויה לאמון – והיא אינה ראויה לאמון – אינני רוצה לפגוע בכל אותם יישובים שמקבלים את ההטבות.
גדעון סער:
לגוף החוק זה סיפור אחר, צריך ללמוד את הדברים, אבל במקרה הזה בחרתי לא להכשיל את הממשלה, על אף שהמבקשת היא הממשלה.
אביגדור יצחקי:
מדברים על כל כך הרבה בקשות כאלה, אני עכשיו ספרתי, זאת הפעם השלישית בכל הקדנציה הזאת.
גדעון סער:
לא נכון.
דוד אזולאי:
נניח שזאת הפעם השלישית, זה לא נראה לך הרבה?
גדעון סער:
מה שמרגיז, שמדובר בדברים "כבדים", כלומר, זה לא דברים "קטנים".
משה שרוני:
אדוני היושב ראש, הצעת החוק הזאת כל כך כבדה?
משה שרוני:
אני לא יודע מה קורה, הממשלה מבקשת פעם אחת, פעם שנייה, או פעם רביעית, זאת זכותה לבקש ואנחנו צריכים להחליט.
קולט אביטל:
אני אתחיל מהסוף, בגלל שאנחנו לא רוצים למנוע מאזרחים את ההטבות, מכיוון שאנחנו עומדים ממש לפני פקיעת תוקף החוק, אני אצביע בעד.
קולט אביטל:
אני גם אצביע בעד משום שאני מבינה, מתוך שיחה עם נציג משרד ראש הממשלה, שהאזורים עצמם יידונו בוועדת הכספים.
קולט אביטל:
כך שאני מאמינה, שלכנסת יש עדיין מה להגיד בין קריאה ראשונה, שנייה ושלישית.
קולט אביטל:
יחד עם זאת, אני חושבת שהנוהל הזה שהשתלט כאן בזמן האחרון, שמנחיתים עלינו דברים כל כך כבדים ברגע האחרון - - -
אחמד טיבי:
כמו מכת גרזן לעבודה הפרלמנטרית.
קולט אביטל:
אני חושבת, שאנחנו כחברי נשיאות הכנסת, נצטרך להעלות לדיון בנשיאות, מה הנוהל שיצטרך לחייב גם את הממשלה שהיא מנחיתה עלינו דברים כאלה.
יעקב מרגי:
אני מאוד מודה לכם, אני מעמיד את ההצעה להצבעה, מי בעד לאשר את בקשתה של הממשלה.
יעקב מרגי:
הצבעה בעד – 9 נגד – 3 נמנעים –אין הצעת הממשלה התקבלה
יעקב מרגי:
בקשת הממשלה אושרה.
יעקב מרגי:
2.
יעקב מרגי:
בקשות חברי הכנסת להקדמת הדיון בהצעות החוק הבאות, לפני הקריאה הטרומית: א.
יעקב מרגי:
הצעת חוק עבודת נשים (תיקון – הארכת חופשת הלידה), התשס"ז-2007(פ/2225/17) – הצעת חבר הכנסת גדעון סער ב.
יעקב מרגי:
הצעת חוק יסוד: הממשלה (תיקון – אצילת סמכויות ראש הממשלה) (פ/2210/17), הצעת חבר הכנסת אמנון כהן
יעקב מרגי:
הנושא השני בסדר היום, בקשות חברי הכנסת להקדמת הדיון בהצעות החוק הבאות: הראשונה, הצעת חוק עבודת נשים (תיקון – הארכת חופשת הלידה), התשס"ז-2007 (פ/2225/17), הצעת חבר הכנסת גדעון סער.
גדעון סער:
אדוני היושב ראש, בתמצית אסביר את הסיבה לבקשת הפטור.
גדעון סער:
החוק הזה שהתעכב בלשכה המשפטית לצערי, ויחד עם זאת הונח על שולחן הכנסת.
גדעון סער:
ביום שלישי הקרוב תציין הכנסת את יום האישה הבינלאומי, במסגרתו ניתן יהיה להעלות למליאה הצעות חוק הנוגעות לנושאים אלה, ומכאן בקשתי.
יעקב מרגי:
שכנעת אותנו.
יעקב מרגי:
מי בעד לאשר את בקשתו של חבר הכנסת גדעון סער.
יעקב מרגי:
הצבעה בעד – רוב נגד – אין נמנעים – אין ההצעה התקבלה.
יעקב מרגי:
הבקשה אושרה פה אחד.
נאדיה חילו:
אני רוצה להעיר לפרוטוקול, הנחתי הצעת חוק דומה לפני תקופה - - -
אמנון כהן:
אותה הצעה?
נאדיה חילו:
שונה בסעיפים - - -
אמנון כהן:
המחלקה המשפטית צריכה לבדוק.
נאדיה חילו:
אשאף להצמיד את ההצעה שלי.
יעקב מרגי:
אם זאת אותה הצעה, ניתן לעשות זאת.
יעקב מרגי:
המחלקה המשפטית תבדוק ותצרף.
יעקב מרגי:
אנחנו עוברים להצעת החוק הבאה, הצעת חוק יסוד: הממשלה (תיקון – אצילת סמכויות ראש הממשלה (פ/2210/17), של חבר הכנסת אמנון כהן.
יעקב מרגי:
יציג את הצעת החוק יושב ראש הקואליציה.
אביגדור יצחקי:
במסגרת ההסכם הקואליציוני נקבע, שאחד מחברי סיעת ש"ס, שהוא שר בממשלה, השר יצחק כהן, ממונה על כל נושא הדתות במשרד ראש הממשלה.
אביגדור יצחקי:
במקום שהוא יצטרך להחתים את ראש הממשלה בכל מיני מסמכים, בכל יום, אנחנו מבקשים שבחלק מהמקרים, ראש הממשלה רשאי לתת לו להאציל את סמכותו לשר בלי תיק במשרדו על מנת שלא יצטרך לעסוק בדברים האלה בכל יום.
אביגדור יצחקי:
העסק הזה מתנהל כך מתחילת הקדנציה ולכן צריך לגמור את הסיפור הזה.
גדעון סער:
אדוני היושב ראש, כידוע, אני מכבד מאוד את שלושת היוזמים של הצעת החוק, אבל אני חייב לומר, אינני יכול לתמוך בבקשה ואסביר מדוע.
גדעון סער:
ראשית, עמדתי ידועה, הבעתי כאן בוועדה הזאת, בקדנציה הזאת, את עמדתי פעמים רבות, שאין לתת פטור מחובת הנחה לחוקי יסוד.
גדעון סער:
זה לא מנהל תקין, לא חוקי - - -
גלעד ארדן:
אפילו לחברי סיעה?
גדעון סער:
אפילו לחברי סיעה.
גדעון סער:
יש גבול, יחס של כבוד שלנו לקונסטיטוציה וחוק יסוד לא משנים, אפילו מחובת הנחה.
גדעון סער:
שנית, עם כל הכבוד לקושי - שנוגע ללבי - בהחלט הייתי מעוניין שיינתנו סמכויות רבות – אגב, כאשר היתה בקשת הממשלה להעביר את האחריות על החברה לאוטומציה משר האוצר לשר נהרי, האופוזיציה תמכה בזאת מתוך גישה עניינית.
גדעון סער:
יחד עם זאת, אתה מצפה, שאם הממשלה וראש הממשלה ומשרד ראש הממשלה רואים איזה בעיה בתפקודם מבחינת היכולות שלהם, לפחות יגישו הצעת חוק ממשלתית לתיקון חוק היסוד.
גדעון סער:
להביא את הדבר הזה בצורה הזאת, יוזמה פרטית, כאשר הממשלה לא היתה צריכה פטור מחובת הנחה, הממשלה היתה שמה את זה ובאותו השבוע מצביעים.
גדעון סער:
אני חייב לומר, שזה דבר מוזר ביותר.
גדעון סער:
על כן, אני לא מוכן לתמוך.
גדעון סער:
אני חושב שזה יהיה בקדנציה הבאה, כל נושא השרים בלי תיק, זה מן דבר שיש להיגמל ממנו ואני מקווה שבכנסת הבאה ניגמל ממנו.
מאיר פרוש:
על אף שאני חושב שהחוק הזה טוב ונכון ונחוץ, לא הייתי מציע לחבר הכנסת גדעון סער להיכנס להבטחות, כל פעם שמישהו מגיע לשלטון ושהוא צריך משהו, זה קורה וכך יהיה גם אם הליכוד יהיה בשלטון.
מאיר פרוש:
הצורך נובע מכך, שבשעתו סגרו את משרד הדתות והיום הנושא הזה נמצא במשרד ראש הממשלה.
מאיר פרוש:
לי חשוב שיהיה מישהו שיטפל בנושא דת, הדבר חשוב לנו.
מאיר פרוש:
דווקא חשוב, שראש הממשלה יאציל למי שקרוי שר, שתהיה לו האפשרות לפעול.
מאיר פרוש:
אם זה היה בא כהצעת חוק ממשלתית, גם אני הייתי יכול להצביע, אם זה ענייני קואליציה.
מאיר פרוש:
אני חושב שזה חשוב וצריך שזה יהיה.
אביגדור יצחקי:
ראשית, אני מסכים שיש בעיה לתת פטור לחוקי יסוד.
אביגדור יצחקי:
אבל מאחר ואני כיושב ראש הקואליציה אמון על שלמותה של הקואליציה ומאחר והעניין הזה נסחב כבר הרבה מאוד זמן ואני רוצה להביא את הפרשה הזאת לסיומה, אם הממשלה תרצה להגיש אחר כך הצעת חוק, בסדר, אבל כרגע, כיושב ראש הקואליציה, יש לי הצורך והזכות לשמור על שלמותה של הקואליציה על מנת שתמשיך לתפקד בצורה שהיא מתפקדת היום, יש לנו למעלה משלוש שנים לתפקד ביחד.
יעקב מרגי:
מי בעד מתן פטור מחובת הנחה?
יעקב מרגי:
הצבעה בעד – 9 נגד – 3 נמנעים – אין ההצעה למתן פטור מחובת הנחה התקבלה.
יעקב מרגי:
9 בעד, 3 נגד, אין נמנעים, הבקשה אושרה.
יעקב מרגי:
אני מודה לכם, הישיבה נעולה.
רוחמה אברהם-בלילא:
בוקר טוב חבריי חברי הכנסת, אני פותחת את ישיבת ועדת הכנסת.
רוחמה אברהם-בלילא:
על סדר יומנו מספר נושאים, כאשר הנושא של ההדחה של קביעת יושב ראש ועדה חדש, בוועדת הכספים, יורד מסדר היום, כך החלטתי.
יעקב ליצמן:
אני בדרך כלל נותן נימוקים.
משה שרוני:
אין רוב להדחתך.
רוחמה אברהם-בלילא:
קיבלת את הנימוק אדוני.
רוחמה אברהם-בלילא:
לפיכך, זה לא יהיה על סדר יומה של הוועדה.
רוחמה אברהם-בלילא:
אני מבקשת לקבוע מסגרת להצעת אי-אמון בת שלוש דקות לכל סיעה, ועשר דקות למציעים.
רוחמה אברהם-בלילא:
מכיוון שיש לנו סדר יום ארוך, יש לנו גם דיון על קביעת שר בממשלה, לאור בקשת הממשלה.
רוחמה אברהם-בלילא:
ולכן, אני עוברת להצבעה.
רוחמה אברהם-בלילא:
מי בעד 3 דקות לכל סיעה, 10 דקות למציעים?
רוחמה אברהם-בלילא:
הצבעה בעד - רוב נגד - אין נמנעים - אין פה אחד, אין מתנגדים, אין נמנעים.
רוחמה אברהם-בלילא:
חבר הכנסת כץ משך את בקשתו.
רוחמה אברהם-בלילא:
קביעת ועדות לדיון בהצעות חוק הצעת חוק מימון מפלגות (תיקון – מימון פעילות הסיעות בכנסת)
רוחמה אברהם-בלילא:
אני עוברת לנושא הבא, קביעת ועדת לדיון בהצעות החוק הבאות: יש לנו שתי הצעות חוק.
רוחמה אברהם-בלילא:
הצ"ח מימון מפלגות (תיקון - מימון פעילות הסיעות בכנסת), התשס"ז-2007, הצעתו של חבר הכנסת משה שרוני ואחרים.
רוחמה אברהם-בלילא:
במליאה נשמעו מספר הצעות.
רוחמה אברהם-בלילא:
נשמעו שלוש הצעות, ועדת חוקה, ועדת כספים, ועדת כנסת.
רוחמה אברהם-בלילא:
היועצת המשפטית של הוועדה, בבקשה.
ארבל אסטרחן:
נושא מימון מפלגות זה נושא ששייך לועדת חוקה, פעמים הוא נדון גם בוועדת הכספים.
ארבל אסטרחן:
מעולם לא נדון בועדת כנסת.
ארבל אסטרחן:
הוועדה מתאימה ביותר לוועדת חוקה.
משה שרוני:
ועדת כספים, זה נושא כסף.
גדעון סער:
הדעה שלי היא שונה, למרות שאני מקבל מראש כל עמדה של המציע.
גדעון סער:
אני רוצה לנמק מדוע לפי דעתי זה נושא שנוגע לתחום פעילות הכנסת.
גדעון סער:
נכון שזה נוסח כנושא מימון מפלגות, ואם כך הכתובת היתה באמת ועדת הכספים, בוודאי שלא ועדת חוקה.
גדעון סער:
יחד עם זאת, מדובר במימון הסיעות בכנסת, בדגש על דבר שמקורו מלכתחילה היה בועדת תקציב הכנסת.
גדעון סער:
לכן ברמה ההגיונית, היה צריך להיות בוועדת הכנסת.
גדעון סער:
אני אתמוך בכל הצעה של המציע, כי בסופו של דבר זה החוק שלו.
רוחמה אברהם-בלילא:
לאור בקשתו של המציע, אנחנו נעבור להצבעה.
רוחמה אברהם-בלילא:
ועדת כספים - מי בעד?
רוחמה אברהם-בלילא:
הצבעה בעד - 10 נגד - אין נמנעים - אין הוועדה שתידון בהצעת החוק חוק מימון מפלגות תהיה כאמור ועדת הכספים.
רוחמה אברהם-בלילא:
בעד הצביעו 10, לא היו מתנגדים, לא היו נמנעים.
רוחמה אברהם-בלילא:
לפיכך הצעת החוק הזאת עוברת לוועדת הכספים.
רוחמה אברהם-בלילא:
הצעת חוק זכויות המורה
רוחמה אברהם-בלילא:
אני עוברת להצעת החוק הבאה, הצעת חוק זכויות המורה התש"ז 2007, הצעתה של חברת הכנסת רונית תירוש (פ/2119/17).
רוחמה אברהם-בלילא:
במליאה נשמעו הצעות להעביר את הצעת החוק לדיון בוועדת החינוך התרבות או לוועדה לזכויות הילד.
רוחמה אברהם-בלילא:
יושב ראש ועדת החינוך, התרבות והספורט מבקש להעביר את ההצעה לדיון בוועדת החינוך, וגם יושבת ראש ועדה לזכויות הילד סבורה שהנושא שייך לועדת החינוך, ולפיכך אנחנו נצביע שהחוק יעבור לוועדת החינוך, כי זה מה שאנחנו צריכים לעשות.
רוחמה אברהם-בלילא:
מי בעד להעביר את זה לוועדת החינוך, מי מתנגד?
רוחמה אברהם-בלילא:
בעד – 11
רוחמה אברהם-בלילא:
נמנע – אין 11 הצביעו בעד, לא היו מתנגדים, לא היו נמנעים.
רוחמה אברהם-בלילא:
לפיכך הצעת החוק עוברת לדיון בוועדת החינוך.
רוחמה אברהם-בלילא:
חבריי חברי הכנסת, אני מקריאה פה מכתב שקיבלתי מאת מזכיר הכנסת.
רוחמה אברהם-בלילא:
הריני להביא לידיעתך, כי הממשלה מבקשת להודיע לכנסת על החלטתה, בהתאם לסעיף 15א לחוק יסוד הממשלה, לצרף את חבר הכנסת יצחק אהרונוביץ לשר נוסף בממשלה.
רוחמה אברהם-בלילא:
בהתאם לסעיף 31א לחוק יסוד הממשלה לשנות את חלוקת התפקידים בין השרים כדלקמן: השר יצחק הרצוג יהיה שר הרווחה, במקום ראש הממשלה.
רוחמה אברהם-בלילא:
השר יצחק אהרונוביץ יהיה שר התיירות במקום יצחק הרצוג.
רוחמה אברהם-בלילא:
השר ראלב מג'אדלה יהיה שר המדע התרבות והספורט.
רוחמה אברהם-בלילא:
הנושא יעלה לדיון בכנסת בישיבתה היום, יום שלישי, ט"ז באדר התש"ז, 6 במרץ 2007.
רוחמה אברהם-בלילא:
אודה אם תעמיד את הנושא על סדר יומה של הוועדה.
רוחמה אברהם-בלילא:
העמדנו את הנושא אדוני.
רוחמה אברהם-בלילא:
בדיון הקודם שהיה על צירוף שר של ראלב מג'אדלה, וגם שר המשפטים, נקבע כי הדיון במליאה יהיה חמש דקות לכל סיעה.
רוחמה אברהם-בלילא:
זו הצעתי גם עכשיו.
רוחמה אברהם-בלילא:
זה דיון משולב.
מאיר פרוש:
זה לא כרוך קודם כל עם מה שרצינו לעשות?
רוחמה אברהם-בלילא:
אין לזה שום קשר.
גדעון סער:
הנושא השני ירד מסדר היום, מדוע להעלות אותו?
ראובן ריבלין:
יש לי שאלה.
ראובן ריבלין:
אני לא מדבר על הנושא הזה באופן נקודתי, האם לא ראוי שוועדת הכנסת תחליט אולי מהפעם הבאה, שלכל שר יהיה דיון נפרד?
רוחמה אברהם-בלילא:
אנחנו מצרפים רק שר אחד.
רוחמה אברהם-בלילא:
ולגבי חלוקת התפקידים, אנחנו עושים את זה משהו אחר.
ראובן ריבלין:
גם חלוקת תפקידים צריך דיון בכנסת.
רוחמה אברהם-בלילא:
עושים את זה דיון משולב.
גדעון סער:
האם אני יכול להתייחס לדבריו של חבר הכנסת ריבלין?
רוחמה אברהם-בלילא:
כן, בקצרה.
גדעון סער:
אין ספק שמבחינת התקנון ניתן לקיים דיון משולב, וניתן לקיים דיון נפרד, כפי שבצדק מעיר חבר הכנסת ריבלין.
גדעון סער:
יחד עם זאת, מאחר שנושא הדחת יו"ר ועדת הכספים ירד מסדר היום, ויש לו מצב רוח טוב, אני לא רוצה לקיים דיון נפרד.
ראובן ריבלין:
הייתי מציע בפעם הבאה שהממשלה לא תקבל את זה כדבר מובן מאליו.
ראובן ריבלין:
אני מציע שכבוד יושבת ראש הוועדה תאמר, כדי שהממשלה לא תקבל את זה כתפקיד מחייב.
ראובן ריבלין:
ייתכן מאוד שהוועדה בעתיד לבוא תראה לנכון לפצל את הדיון, שכן לא כל דבר דומה לדבר האחר.
רוחמה אברהם-בלילא:
חבר הכנסת ריבלין, הרי אתה יודע שכאשר מובאים נושאים כאלה על סדר יומה של הוועדה, תמיד הוועדה מחליטה כראות עיניה לגופו של עניין.
רוחמה אברהם-בלילא:
אני לא רוצה לומר את זה לפרוטוקול שלגבי ההצבעות הבאות יהיה כך או אחרת.
רוחמה אברהם-בלילא:
כאשר תהיינה בקשות נביא את זה על סדר יומנו.
רוחמה אברהם-בלילא:
אם נצטרך דיון, אז יהיה דיון.
ראובן ריבלין:
זה עניין נקודתי.
ראובן ריבלין:
את בהחלט יכולה בעתיד לבוא בקשה, לדון באופן נפרד על כל ---
רוחמה אברהם-בלילא:
הכל פתוח אדוני.
רוחמה אברהם-בלילא:
אני רוצה לעבור להצבעה.
רוחמה אברהם-בלילא:
מי בעד קיום דיון משולב של 5 דקות לכל סיעה?
רוחמה אברהם-בלילא:
הצבעה בעד - 9 נגד – אין נמנע - אין 9 הצביעו בעד, לא היו מתנגדים, לא היו נמנעים.
רוחמה אברהם-בלילא:
לפיכך אני קובעת שמסגרת הדיון תהיה בת חמש דקות היום, דיון משולב.
רוחמה אברהם-בלילא:
אני רוצה לברך את בית הספר התיכון שמכבד אותנו בנוכחותו.
רוחמה אברהם-בלילא:
אני מקווה שאתם תהנו בכנסת.
רוחמה אברהם-בלילא:
מלבד זאת, אני מזכירה לכם חבריי חברי הכנסת, כפי שקבענו בשבוע שעבר, מחר בשעה שלוש יתקיים דיון והצבעה בנושא של ההדחה של הנשיא.
רוחמה אברהם-בלילא:
אין לנו זמן מוגדר.
גדעון סער:
רק הערה גברתי.
גדעון סער:
אם יחזור ויעלה הנושא שהועלה היום, או לא עלה, אבל היה אמור לעלות, בסעיף ג' לסדר היום, שהוא נושא כבד משקל.
גדעון סער:
אני מבקש, שקודם הנושא יתואם לפחות איתי, בטח עם יו"ר הקואליציה, או מי מטעמו.
גדעון סער:
אבל גם איתי, כדי שנוכל להיערך בהתאם.
רוחמה אברהם-בלילא:
חבריי חברי הכנסת, צהרים טובים, הרשו לי לפתוח במספר מילים, גם על אופן הדיון של חברי הוועדה שיש להם זכות הצבעה.
רוחמה אברהם-בלילא:
זוהי ישיבתה השלישית של ועדת הכנסת, הדנה בקובלנה של חברי הכנסת להעביר את נשיא המדינה מכהונתו.
רוחמה אברהם-בלילא:
כידוע, הקובלנה הוגשה על ידי 37 חברי כנסת, ולפיכך ועדת הכנסת הייתה חייבת להתכנס, לדון ולהחליט בנושא.
רוחמה אברהם-בלילא:
כידוע, לפי סעיף 20(ג) לחוק-יסוד: נשיא המדינה, גובש נוהל מיוחד שבא להבטיח כי לנשיא המדינה תהיה הזדמנות ראויה להביא את דברו בפני הוועדה.
רוחמה אברהם-בלילא:
בנוסף, קובע הנוהל כי על הדיונים בנושא זה יחולו הוראות סעיף 101א לתקנון הכנסת, שנקבעו לצורך הדיונים בנושא נטילת חסינות חברי הכנסת.
רוחמה אברהם-בלילא:
הוראות אלה מתייחסות בעיקרן לחובת נוכחות חברי הכנסת בישיבות.
רוחמה אברהם-בלילא:
הן במקרה שלפנינו והן בדיוני חסינות, מדובר בהליכים מעין-שיפוטיים.
רוחמה אברהם-בלילא:
במקרה שלפנינו מדובר בנושא ציבורי חשוב ביותר, שמשמעותו עבור הנשיא יכולה להיות העברה לצמיתות מכהונה.
רוחמה אברהם-בלילא:
לפיכך, הקפדה על הוראות הנוהל, ובין היתר נוכחותם של חברי הכנסת כנדרש, מתחייבת, ולא ניתן להתגמש לעניין זה אלא במסגרת הדין.
רוחמה אברהם-בלילא:
תקנון הכנסת קובע כי רשאי להצביע רק חברי הכנסת שהשתתף בכל הישיבות.
רוחמה אברהם-בלילא:
לעניין זה רואים השתתפות בישיבה, כנוכחות בלפחות מחצית ממשכה.
רוחמה אברהם-בלילא:
בנוסף, קובע התקנון כי ועדת הכנסת רשאית לקבוע כי חבר כנסת שנעדר מסיבה רפואית או מסיבה מוצדקת אחרת, יוכל להשתתף בהצבעה, ובלבד שהשתתף בלפחות מחצית מהישיבות באותו נושא.
רוחמה אברהם-בלילא:
לגבי מספר חברים קבעה ועדת הכנסת כך: ועדת הכנסת ניהלה בשתי הישיבות הקודמות רישום מדויק של נוכחות החברים, ומנהלת הוועדה ומזכירת הוועדה, בנפרד, רשמו כל כניסה ויציאה של חבר כנסת מן החדר.
רוחמה אברהם-בלילא:
לאחר בדיקת הרישומים ולאחר שוידאנו את הדבר עם היועצת המשפטית, הגברת ארבל אסטרחן, התברר כי שישה חברים אינם רשאים להשתתף בהצבעה לאחר שנעדרו מאחת מהישיבות.
רוחמה אברהם-בלילא:
הודעה על חברי הכנסת שרשאים להשתתף בהצבעה נשלחה אתמול לכל חברי הוועדה, והרישומים עומדים לעיונכם.
רוחמה אברהם-בלילא:
שני חברי כנסת שלגביהם הבדיקה העלתה שהם לא יוכלו להשתתף בהצבעה, מבקשים לערער על קביעה זו.
רוחמה אברהם-בלילא:
מדובר בעניין שבדיקתו טכנית בעיקרה.
רוחמה אברהם-בלילא:
כאמור, מנהלת הוועדה רשמה באופן מדויק את נוכחותם של חברי הכנסת.
רוחמה אברהם-בלילא:
שני חברי הכנסת שערערו הם חברי הכנסת טיבי וגבאי.
רוחמה אברהם-בלילא:
לגבי חבר הכנסת אחמד טיבי נמצא כי הוא נעדר 70 דקות מישיבה בת 120 דקות, ולגבי חבר הכנסת גבאי נמצא כי נעדר 98 דקות מתוך ישיבה בת 155 דקות.
רוחמה אברהם-בלילא:
בשני המקרים אין מדובר בהיעדרות שולית.
רוחמה אברהם-בלילא:
חבר הכנסת טיבי הוצא אמנם מהישיבה הראשונה, עם תחילתה, אולם נאמר במפורש - והדבר מופיע פעמיים בפרוטוקול - כי הוא התבקש לצאת ל-10 דקות.
רוחמה אברהם-בלילא:
משבחר חבר הכנסת טיבי לחזור לאחר שעה, לא ניתן לומר כי נכח בישיבה לצורך זכות ההצבעה.
רוחמה אברהם-בלילא:
חבר הכנסת גבאי ציין כי נאלץ להיעדר מחלק מהישיבה בשל השתתפות בשתי ועדות אחרות, ומבקש כי נצרף את הזמן שבו נכח בישיבה הראשונה ובישיבה השנייה.
רוחמה אברהם-בלילא:
חבר הכנסת גבאי, לצערי הרב, דבר זה אינו אפשרי בהתאם להוראות התקנון והנוהל.
רוחמה אברהם-בלילא:
חבריי חברי הכנסת, כבר מתחילת הדיונים ותחילת כל הפרשה כולה קראתי לנשיא המדינה להתפטר מתפקידו לאלתר.
רוחמה אברהם-בלילא:
באופן זה היה נחסך מהכנסת ההליך שהיא נאלצה לקיים בדבר ההעברה מכהונה.
רוחמה אברהם-בלילא:
אין ספק שמההיבט הציבורי, בייחוד משמדובר באזרח מספר אחד של המדינה, לא ראוי שהוא יוסיף ויחזיק במשרה כה רמה.
רוחמה אברהם-בלילא:
על כך דומה שיש הסכמה מקיר לקיר.
רוחמה אברהם-בלילא:
גם כעת אני חוזרת וקוראת לנשיא המדינה להתפטר.
רוחמה אברהם-בלילא:
במהלך שתי הישיבות נשמעו דברים רבים מפי חברי הכנסת ביחס להעברת הנשיא מכהונתו, מכיוונים שונים.
רוחמה אברהם-בלילא:
נשמע גם בא כוחו של הנשיא.
רוחמה אברהם-בלילא:
כן הוזמן לדיון השני היועץ המשפטי לממשלה, שנתן סקירה עובדתית על ההליכים שעומדים להתקיים בעניינו של הנשיא בנושא השימוע שעתיד להתקיים בשניים במאי.
רוחמה אברהם-בלילא:
בין היתר הסביר היועץ המשפטי לממשלה, כי מועד זה הוא סביר ביותר בשים לב להיקף החומר.
רוחמה אברהם-בלילא:
כן הסביר היועץ המשפטי לממשלה, שהיו בעבר מקרים שבהם השימוע הביא לשינוי החלטה בעניין העמדה לדין וסוג העבירות.
רוחמה אברהם-בלילא:
כאן המקום לציין כי על פי ההסדר שגובש בבג"ץ, הנשיא התחייב להודיע שנבצר ממנו להוסיף ולמלא את תפקידו ככל שהיועץ המשפטי לממשלה יודיע שהוא שוקל להגיש כתב אישום, וכי הוא יתפטר מתפקידו אם היועץ המשפטי לממשלה יודיע שהוא החליט להגיש כתב אישום.
רוחמה אברהם-בלילא:
הנשיא עומד בהסדר עד כה, ועורכי הדין שלו הודיעו כי ככל שיידרש, יבקש הנשיא לאשר לו נבצרות לתקופה נוספת.
רוחמה אברהם-בלילא:
היועץ המשפטי לממשלה ראה בכך הסדר מאוזן בין האפשרויות השונות.
רוחמה אברהם-בלילא:
לדעתי, הליך ההדחה החל מוקדם מדי עוד בטרם גיבש היועץ המשפטי לממשלה את עמדתו הסופית.
רוחמה אברהם-בלילא:
חבריי חברי הכנסת, זאת הסיבה שאני שוקלת, אף על פי שהנשיא בחר בדרך שלדעתי היא אינה ראויה, להימנע בהצבעה.
רוחמה אברהם-בלילא:
חבריי חברי הכנסת, הגיע הזמן למצות את ההליך הזה.
רוחמה אברהם-בלילא:
אני מציעה שנפתח את הדיון.
רוחמה אברהם-בלילא:
רשות הדיבור תינתן לפי רשימת הדוברים מהישיבה הקודמת.
רוחמה אברהם-בלילא:
לכל דובר פרק זמן של שלוש דקות.
רוחמה אברהם-בלילא:
לאחר מכן נעבור להצבעה על השאלה האם להציע לכנסת להעביר את נשיא המדינה מכהונתו.
שלי יחימוביץ':
גברתי יושבת הראש, בישיבות קודמות דיברו הדוברים ככל שעלה על דעתם.
רוחמה אברהם-בלילא:
אבל לא נתתי לך את רשות הדיבור.
רוחמה אברהם-בלילא:
חבר הכנסת צבי הנדל ביקש להציע הצעה לסדר.
רוחמה אברהם-בלילא:
לאחר מכן רשות הדיבור תינתן לך ולדב חנין.
צבי הנדל:
גברתי היושבת בראש, אשר יגורתי בא לי.
צבי הנדל:
היה ברור לנו למה יוביל המהלך של ההסכמה לנבצרות.
צבי הנדל:
ברגע שקיבלתי אתמול את המכתב שלך הביתה, שמפרט את השמות מי יכול להצביע ומי לא, ראיתי שברשימת הזכאים להצביע יש 19 איש.
צבי הנדל:
לא יהיו 19, כי אם אני לא טועה, חברת הכנסת לבנת וחבר הכנסת איתן הם על אותה משבצת.
מיכאל איתן:
לא, חבר הכנסת גלעד ארדן איננו.
צבי הנדל:
בכל מקרה, בין כך ובין כך, יש לנו 19 בעלי זכות הצבעה.
צבי הנדל:
גם אילו לא שמעתי את גברתי היושבת בראש מצהירה לפני 34 שניות שכנראה תימנע בהצבעה, גם כך אני כבר יודע מתוך שמיעתי את האנשים מדברים, שיש קבוצה יציבה, אמנם קטנה ואמנם מיעוט מתוך הקואליציה, שמאוד מאוד מעוניינים לדחות את יום הבחירות לנשיאות, כי היא יוצאת מנקודת הנחה, שאם הבחירות תהיינה קרובות, חבר הכנסת ריבלין עשוי להיבחר, וזה מאוד מפריע לה.
צבי הנדל:
לכן היא תעשה כל מהלך לא להדיח את הנשיא, דבר שיביא מייד לבחירות.
צבי הנדל:
לכן יש קבוצה קואליציונית מאוד עקשנית בעניין הזה.
צבי הנדל:
אין סיכוי בנתונים האלה של 19 בעלי זכות הצבעה, שבתוכם קבוצה שמתנגדת מראש – ואני יודע שהיא קיימת מתחילת הדרך – להמשיך את הדיון הזה נוכח פני עם ישראל ולבזות את עצמנו ואת מוסד הנשיאות הזה.
צבי הנדל:
אני מציע שהדבר הראשון שנעשה זה הצבעה האם להמשיך את ההליך הזה לאור חוסר הסיכוי או לא להמשיך את ההליך.
צבי הנדל:
אני מציע שנצביע שלא להמשיך את ההליך הזה, כי אין לו שום סיכוי.
רוחמה אברהם-בלילא:
למען השקיפות וההגינות, אני חייבת לומר שבימים האחרונים ניהלתי מגעים אינטנסיביים עם כמה מחברי הכנסת.
רוחמה אברהם-בלילא:
שאלתי האם למצות את הדיון ולאפשר לאותם חברי כנסת שביקשו את רשות הדיבור עוד מהישיבה הקודמת, ולצערי זה לא התאפשר מסיבה כזאת או אחרת, בכל זאת לדבר.
רוחמה אברהם-בלילא:
רוב החברים אשר איתם התייעצתי אמרו כן להמשיך ולאפשר להם לדבר, אלא אם מי מחברי הכנסת יחליט שאין לו מה לומר בעניין הזה.
רוחמה אברהם-בלילא:
כפי שאמרתי, בהחלט בדעתי למצות את הישיבה הזאת היום ולחתוך את כל הסוגיה בהצבעה לכאן או לכאן.
רוחמה אברהם-בלילא:
אני יכולה לומר שזו עמדתה האיתנה של חברת הכנסת גלאון, שדרשה בכל תוקף שבתום הדיון הזה אנחנו נקיים את ההצבעה.
משה שרוני:
מכיוון שאין לי זכות הצבעה, אין טעם שאבזבז כאן את הזמן.
רוחמה אברהם-בלילא:
לאור מה שהצעת חבר הכנסת הנדל, אני מוכנה שנשאל שוב את החברים, האם לקיים דיון או להצביע.
רוחמה אברהם-בלילא:
תחשבו על זה ונחליט אחרי שתי ההצעות לסדר שנשמע מפי חברי הכנסת דב חנין ושלי יחימוביץ.
מיכאל איתן:
את רוצה להעמיד את זה להצבעה?